*Приложение №2*

**ОБРАЗЦИ НА ДОКУМЕНТИ И УКАЗАНИЕ ЗА ПОДГОТОВКАТА ИМ**

**за участие по обществена поръчка с предмет:**

**„Текущ ремонт тротоари в населените места на общината с.Горни Лом ул. „Първа” от ОТ 59 до ОТ 62, с.Търговище – ул. „Първа” от ОТ 71 до ОТ 75, с.Протопопинци ул. „Първа от ОТ 13 до ОТ 30, с.Долни Лом – ул. „Първа” от ОТ 80 до ОТ 81”.**

При подготовка на офертата си, участникът следва да се съобрази с изискванията на Възложителя и да използва одобрените от него образци на документи.

**1. Декларация по чл. 192, ал. 3 от ЗОП** – *Образец №1*

Декларацията се представя в оригинал, подпечатана и подписана от лицето, което може самостоятелно да представлява участника.

1. В част Първа, Раздел А, се попълва административна информация за участника;
2. В част Първа, Раздел Б, се попълва информация за представляващите участника;
3. В част Първа, Раздел В, се попълва информация относно използването на подизпълнители;
4. В част Първа, Раздел Г, се попълва информация относно използването на капацитета на трети лица.
5. В част Втора се декларира информация относно липсата на основанията за отстраняване в обществената поръчка по чл. 54, ал. 1 от ЗОП.

Липсата на обстоятелства, свързани с националните основания за отстраняване се декларират от участника в Част втора "Основания за отстраняване", раздел „СПЕЦИФИЧНИ НАЦИОНАЛНИ ОСНОВАНИЯ ЗА ОТСТРАНЯВАНЕ:". Отговор „не“ се отнася за всички обстоятелства. При отговор „да“ лицето трябва да посочи конкретното обстоятелство, както и евентуално предприетите мерки за надеждност.

1. Част Трета „Критерии за подбор“ се попълва и декларира информация относно съответствието на участника с поставените от Възложителя критерии за подбор.

**Забележки:**

Когато участникът е обединение, което не е юридическо лице, декларацията се представя от всички членове на обединението.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделна декларация.

**2. Предложение за изпълнение на поръчката** – *Образец №2*

Попълва се в съответствие с изискванията на възложителя, и се представя в оригинал, подписано и подпечатано от представляващия участника или упълномощено лице или представляващия обединението, съгласно Споразумението за създаване на обединение или упълномощеното лице, съгласно нотариално заверени пълномощни от представляващите всеки един от членовете на обединението.

Към него като неразделна част към образеца участникът изготвя „Предложение за изпълнение на поръчката“, със следното минимално изискуемо съдържание:

1.Предлаган подход и организация на изпълнение.

Предлагания подход и организация на изпълнението следва да е съобразен със спецификата на обекта, с изискванията на Техническото задание, действащото нормативно законодателство, както и на всички технически и технологични изисквания и стандарти регулиращи извършването на видовете работи, предвидени за изпълнение съгласно конкретната Количествена сметка. Той следва да съдържа :

-пълно описание на предлаганите организация на работа и етапност на изпълнение;

-технологичната последователност на изпълнение на отделните видове дейности при изпълнение на строително ремонтните работи, както и технологията на изпълнение на всеки вид работа;

-предвижданото от участника разпределение на технически и човешки ресурси по видове работи съобразно подхода на изпълнение;

-сроковете за доставка на необходимите за изпълнението строителни материали и оборудване– в календарни дни;

- срок за изпълнение на предвидените СМР.

* 1. **Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд** – *Образец №3*

Декларацията се представя в оригинал, подписана и подпечатана от представляващия участника или упълномощено лице или представляващия обединението, съгласно Споразумението за създаване на обединение или упълномощеното лице, съгласно нотариално заверени пълномощни от представляващите всеки един от членовете на обединението.

* 1. **Ценово предложение** – *Образец №4*

Ценовото предложение се попълва и представя в оригинал, подписано и подпечатано от представляващия участника или упълномощено лице или представляващия обединението, съгласно Споразумението за създаване на обединение или упълномощеното лице, съгласно нотариално заверени пълномощни от представляващите всеки един от членовете на обединението.

Предложената цена трябва да е в български лева без ДДС и с точност до вторият знак след десетичната запетая.

Предложената цена е крайна и следва включва всички разходи и възнаграждения на Изпълнителя за изпълнение на предмета на обществената поръчка. Участникът е единствено отговорен за евентуално допуснати грешки на предложената от него цена.

Участник, който предложи цена за изпълнение на обществената поръчка, която надвишава

прогнозната на Възложителя като цяло и по подобекти ще бъде отстранен.

**5. Количествено-стойностна сметка** – *Образец № 4.1*

Попълва се и се представя в оригинал, подписана и подпечатана от представляващия участника или упълномощено лице или представляващия обединението, съгласно Споразумението за създаване на обединение или упълномощеното лице, съгласно нотариално заверени пълномощни от представляващите всеки един от членовете на обединението.